कैथ लैब खराब, हमीदिया में नहीं होगी एंजियोग्राफी
भोपाल| हमीदिया अस्पताल में हृदय रोगियों के हार्ट की एंजियोग्राफी अाैर एंजियोप्लास्टी इस साल नहीं होंगी। संस्थान के डिपार्टमेंट अॉफ कार्डियोलॉजी की कैथ लैब गुरुवार को खराब हो गई। बायोमेडिकल इंजीनियर्स को मशीन की मरम्मत में दो सप्ताह का समय लगेगा।
डिपार्टमेंट ऑफ कार्डियोलॉजी के प्रमुख डॉ. योगेश वर्मा ने बताया कि विभाग की कैथ लैब अचानक खराब हो गई है। शुक्रवार को बायोमेडिकल इंजीनियर्स की टीम लैब की जांच, मरम्मत की शुरूआत करेगी। मशीन को दुरुस्त होने में एक से दो सप्ताह का समय लगेगा। इस कारण गुरुवार से अस्पताल में हृदय रोगियों की एंजियोग्राफी और एंजियोप्लास्टी अस्थाई रुप से बंद कर दी है।
hin_Deva hin_Deva hin_Deva